Царска вода

Царска вода (лат. и англ. aqua regia) или кралска вода, по МСЧПХ: хидрохлорид на азотна киселина, HNO3 +3 HCl) — мешавина од концентрирана азотна (HNO3) и хлороводородна (HCl) киселина во зафатнински сооднос 1:3.Hrvatska enciklopedija (LZMK); broj 11 (Tr-Ž), str. 743. Za izdavača: Leksikografski zavod Miroslav Krleža, Zagreb 2009.g. 

 Особини и својства 
Царската вода е силен оксидирачки растворувач, т.е. мешавина од киселини во кои се раствораат златото, платината и паладиумот. Се состои од еден зафатнински дел од концентрирана азотна киселина (HNO3) и три дела од концентрирана хлороводородна киселина (HCl). Поради своето многу силно оксидирачко дејство, се користи за растворање на благородни метали (освен среброто, со кое твори нерастворлив хлорид). Се користи за издвојување на метали на злато, сребро и платина од анодната тиња што останува по електролитичкото рафинирање на никел и бакар.

Нејзината реакција со златото е претставена со следната хемиска равенка:

 3HNO3 + 9HCl + 2Au → 2AuCl3 + 3NOCl + 6H2O

Со растворање на злато во царска вода, се создаваат тетрахлороаурат (III) јони, што се изразува со равенката:

 Au(s) + 4 H + + NO3 - + 4Cl - <--> AuCl4 - + NO(g) + 2H2O

Белешки

 Наводи 

Надворешни врски
 Chemistry Comes Alive! Aqua Regia 
 Aqua Regia at The Periodic Table of Videos (University of Nottingham)
 Demonstration of Gold Coin Dissolving in Acid (Aqua Regia)

Категорија:Алхемиски супстанции
Категорија:Злато
Категорија:Оксидирачки киселини
Категорија:Неоргански киселини